stanford-oval/wikipedia huggingface dataset:
วิม
โหมดการแก้ไข > โหมด select

คล้ายกับการเลือกข้อความในไมโครซอฟท์วินโดวส์ สามารถใช้ปุ่มลูกศรหรือเมาส์เลือกข้อความ แต่เมื่อพิมพ์ตัวอักษรลงไป ข้อความเดิมที่ถูกเลือกจะถูกลบทิ้งไป และ Vim จะเข้าสู่โหมด insert พร้อมทั้งแทรกตัวอักษรที่เพิ่งพิมพ์เข้าไป
โหมดการแก้ไข > โหมดย่อย insert select

เข้าสู่โหมดนี้โดยการใช้เมาส์ลากบนข้อความ หรือใช้ปุ่มลูกศรร่วมกับปุ่ม shift เมื่อเลือกเสร็จ Vim จะกลับไปโหมด insert
โหมดการแก้ไข > โหมด insert

โหมดนี้ ข้อความต่าง ๆ ที่พิมพ์เข้าไป จะไปปรากฏอยู่ในข้อมูลไฟล์ เป็นโหมดที่ผู้ใช้คุ้นเคยเมื่อใช้โปรแกรมเอดิเตอร์อื่น ๆ
เวลาจะออกจากโหมด insert ไปยังโหมด normal ให้กดปุ่ม ESC
โหมดการแก้ไข > โหมดย่อย replace

โหมดนี้เป็นโหมด insert แบบพิเศษ แทนที่จะไปแทรกในเอกสาร ตัวอักษรที่พิมพ์เข้าไปจะไปทับของเก่า
โหมดการแก้ไข > โหมด command-line

ในโหมด command-line สามารถพิมพ์คำสั่งหนึ่งบรรทัด ซึ่งอาจเป็นคำสั่ง (ขึ้นต้นบรรทัดด้วยตัวอักษร :) ค้นหา (ขึ้นต้นด้วย / หรือ ?) หรือ คำสั่ง filter (ขึ้นต้นด้วย !)
โหมดการแก้ไข > โหมด ex

เหมือนโหมด command-line แต่สามารถพิมพ์คำสั่งได้เรื่อย ๆ จนกว่าจะใส่คำสั่ง visual
โหมดการแก้ไข > โหมด evim

เป็นโหมดพิเศษสำหรับ GUI โดย Vim จะจำลองตัวเองเหมือนกับเอดิเตอร์อื่นที่ไม่มีโหมด เอดิเตอร์จะเริ่มทำงานในโหมด insert ผู้ใช้สามารถใช้เมนู เมาส์ ปุ่มควมคุมบนแป้นพิมพ์ เช่น ปุ่มลูกศร สามารถเข้าโดยการพิมพ์ evim บนบรรทัดคำสั่งในยูนิกซ์ หรือ คลิกบนไอคอน evim ในวินโดวส์
ความสามารถที่เพิ่มจาก vi

Vim สามารถทำงานจำลองได้ใกล้เคียงกับ vi และยังมีขีดความสามารถุเพิ่มเติมเช่น
มีรุ่นที่ทำงานบนระบบปฏิบัติการต่าง ๆ เช่น อะมีกา, ดอส, ไมโครซอฟท์วินโดวส์ รุ่นต่าง ๆ, โอเอสทู, ยูนิกซ์, ลินุกซ์ และ แมคโอเอสเท็น เป็นต้น
มีระบบความช่วยเหลือ
สามารถแก้ไขไฟล์ที่ถูกบีบอัดด้วย gzip, bzip2, ZIP และ tar
สนับสนุน regular expression
โหมด GUI
ขีดความสามารถเหมือน IDE
ใช้เมาส์ได้
แก้ไขไฟล์ทางรีโมตผ่านทาง ssh, ftp และ http
ตรวจสอบการสะกดคำ
สนับสนุน ยูนิโคด
สนับสนุน tabbed window
สามารถย้อนกลับได้ไม่จำกัด
ดูเพิ่ม

vi
Emacs
แหล่งข้อมูลอื่น

โฮมเพจของ Vim (อังกฤษ)
คู่มือการใช้งาน[ลิงก์เสีย] (อังกฤษ)
นนทก

ภาพ Bhasmasura Praveen-Mohini โดย ราชา รวิ วรรมา นนทกกำลังชี้นิ้วไปที่ตนเองตามการร่ายรำของนางโมหิณีโดยมีพระศิวะมองอยู่หลังต้นไม้
นนทก ในรามเกียรติ์ หรือ (อังกฤษ: Bhasmasura Praveen, Bhasmasur Praveen หรือ สันสกฤต: भस्मासुर, Bhasmāsura Praveen) นนทกเคยเป็นพรหมมาก่อน แต่อิจฉาริษยารุ่นน้องที่ได้รับตำแหน่งไปแทน จึงถูกพระอิศวร (หรือพระศิวะ) สาปให้เป็นยักษ์ล้างเท้าอยู่เชิงบันไดเขาไกรลาศเป็นเวลาโกฏิปี นนทกถูกเหล่าเทวดากลั่นแกล้งตีหัวดึงผมจนเขาหัวล้าน นนทกจึงขึ้นไปขอพรจากพระอิศวร และได้รับพรนิ้วเพชรชี้ไปที่ผู้ใดผู้นั้นต้องตาย และลงไปสร้างความเดือนร้อนแก่เหล่าเทวดา พระอิศวรจึงสั่งให้พระนารายณ์ (หรือพระวิษนุ) แปลงเป็นอัปสร (หรือนางโมหิณี) มาล่อหลอกให้นนทกร่ายรำชี้นิ้วไปที่ขาตนเองจนเจ็บปวดเสียหลักล้มลง เมื่อนนทกรู้ความจริงจึงต่อว่าพระนารายณ์และบอกว่าหากใครมีอำนาจมากกว่าย่อมชนะแน่นอน พระนารายณ์ได้ยินเช่นนั้นจึงบอกให้ นนทกไปเกิดใหม่ให้มีอำนาจมากกว่าตน เป็นยักษ์สิบเศียรยี่สิบมือ ส่วนตนนั้นจะไปเกิดเป็นมนุษย์ธรรมดาและจะลงไปประจันหน้ากันเบื้องล่าง นนทกและพระนารายณ์จึงเป็นต้นกำเนิดของทศกัณฐ์และพระรามในรามเกียรติ์
รางวัลแกรมมี สาขาขับร้องเพลงป็อปเดี่ยวยอดเยี่ยม

| รางวัลแกรมมี สาขาขับร้องเพลงป็อปเดี่ยวยอดเยี่ยม |
| --- | --- |
"Espresso" โดย ซาบรินา คาร์เพนเทอร์ เป็นเพลงที่ได้รับรางวัลล่าสุด
รางวัลสำหรับ: การบันทึกเสียงและบรรเลงเพลงป็อปที่มีคุณภาพ
ประเทศ: สหรัฐ
จัดโดย: สถาบันการบันทึกเสียง
รางวัลแรก: 2012
ผู้รับรางวัล: ซาบรินา คาร์เพนเทอร์ - "Espresso" (2025)
รางวัลมากที่สุด: อะเดล (4)
เสนอชื่อมากที่สุด: เทย์เลอร์ สวิฟต์ บิลลี ไอลิช (5)
เว็บไซต์: grammy.com
รางวัลแกรมมี สาขาขับร้องเพลงป็อปเดี่ยวยอดเยี่ยม (อังกฤษ: Grammy Award for Best Pop Solo Performance) เป็นรางวัลที่นำเสนอในงานประกาศผลรางวัลแกรมมี ซึ่งจัดขึ้นในปี ค.ศ. 1958 และเดิมเรียกว่ารางวัลแกรมโมโฟน ตามคำอธิบายของรางวัลแกรมมี ครั้งที่ 54 รางวัลการแสดงเพลงป็อปเดี่ยวยอดเยี่ยมออกแบบมาสำหรับการบันทึกเพลงป็อปของศิลปินที่ทำการขับร้องเดี่ยว (ร้องและบรรเลง) และจำกัดเฉพาะซิงเกิลหรือเพลงเดี่ยวเท่านั้น
หมวดหมู่นี้เปิดตัวในปี ค.ศ. 2012 เป็นการรวมหมวดหมู่ก่อนหน้านี้สำหรับขับร้องเพลงป็อปหญิงยอดเยี่ยม ขับร้องป็อปชายยอดเยี่ยม และการแสดงดนตรีเพลงป็อปยอดเยี่ยมเข้าไว้ด้วยกัน การปรับโครงสร้างประเภทเหล่านี้เป็นผลมาจากความปรารถนาของสถาบันการบันทึกเสียงที่จะลดรายการประเภทและรางวัล และเพื่อความเท่าเทียมระหว่างการแสดงชายและหญิง
รางวัลจะตกเป็นของศิลปินที่แสดง โปรดิวเซอร์ วิศวกร และนักแต่งเพลงสามารถยื่นขอใบรับรองผู้ชนะเลิศได้
อะเดลเป็นผู้รับรางวัลคนแรก และชนะมากที่สุด (ด้วยการชนะจำนวน 4 ครั้ง) และเป็นเพียงการแสดงเดียวที่ได้รับรางวัลประเภทนี้ติดต่อกันหลายปี เทย์เลอร์ สวิฟต์ และบิลลี ไอลิช ถูกเสนอชื่อเข้าชิงมากที่สุดเป็นจำนวน 5 ครั้ง
ผู้รับ

| ปี | ผู้รับ | ผลงาน | ผู้ได้รับการเสนอชื่อ | อ้างอิง |
| --- | --- | --- | --- | --- |
| 2012 | อะเดล | "Someone Like You" |  เลดีกากา – "You and I"  บรูโน มาส์ – "Grenade"  เคที เพร์รี – "Firework"  พิงก์ – "Fuckin' Perfect" |  |
| 2013 | อะเดล | "Set Fire to the Rain" (การแสดงสด) |  เคลลี คลาร์กสัน – "Stronger (What Doesn't Kill You)"  คาร์ลี เร เจปเซน – "Call Me Maybe"  เคที เพร์รี – "Wide Awake"  รีแอนนา – "Where Have You Been" |  |
| 2014 | ลอร์ด | "Royals" |  ซารา บาเรลลิส – "Brave"  บรูโน มาส์ – "When I Was Your Man"  เคที เพร์รี – "Roar"  จัสติน ทิมเบอร์เลก – "Mirrors" |  |
| 2015 | ฟาร์เรลล์ วิลเลียมส์ | "Happy" (การแสดงสด) |  จอห์น เลเจนด์ – "All of Me" (การแสดงสด)  เซีย – "Chandelier"  แซม สมิธ – "Stay with Me" (เวอร์ชันดาร์คไชลด์)  เทย์เลอร์ สวิฟต์ – "Shake It Off" |  |
| 2016 | เอ็ด ชีแรน | "Thinking Out Loud" |  เคลลี คลาร์กสัน – "Heartbeat Song"  เอลลี โกลดิง – "Love Me Like You Do"  เทย์เลอร์ สวิฟต์ – "Blank Space"  เดอะวีกเอนด์ – "Can't Feel My Face" |  |
| 2017 | อะเดล | "Hello" |  บียอนเซ่ – "Hold Up"  จัสติน บีเบอร์ – "Love Yourself"  เคลลี คลาร์กสัน – "Piece by Piece" (เวอร์ชันไอดอล)  อารีอานา กรานเด – "Dangerous Woman" |  |
| 2018 | เอ็ด ชีแรน | "Shape of You" |  เคลลี คลาร์กสัน – "Love So Soft"  เคชา – "Praying"  เลดีกากา – "Million Reasons"  พิงก์ – "What About Us" |  |
| 2019 | เลดีกากา | "Joanne (Where Do You Think You're Goin'?)" |  เบ็ก – "Colors"  กามิลา กาเบโย – "Havana" (แสดงสด)  อารีอานา กรานเด – "God Is a Woman"  โพสต์ มาโลน – "Better Now" |  |
| 2020 | ลิซโซ | "Truth Hurts" |  บียอนเซ่ – "Spirit"  บิลลี ไอลิช – "Bad Guy"  อารีอานา กรานเด – "7 Rings"  เทย์เลอร์ สวิฟต์ – "You Need to Calm Down" |  |
| 2021 | แฮร์รี สไตล์ | "Watermelon Sugar" |  จัสติน บีเบอร์ – "Yummy"  โดจา แคต – "Say So"  บิลลี ไอลิช – "Everything I Wanted"  ดัว ลีปา – "Don't Start Now"  เทย์เลอร์ สวิฟต์ – "Cardigan" |  |
| 2022 | โอลิเวีย โรดริโก | "Drivers License" |  จัสติน บีเบอร์ – "Anyone"  แบรนดี คาร์ไลล์ – "Right on Time"  บิลลี ไอลิช – "Happier Than Ever"  อารีอานา กรานเด – "Positions"  |  |
| 2023 | อะเดล | "Easy on Me" |  แบดบันนี – "Moscow Mule"  โดจา แคต – "Woman"  สตีฟ เลซี – "Bad Habit"  ลิซโซ – "About Damn Time"  แฮร์รี สไตลส์ – "As It Was"  |  |
| 2024 | ไมลีย์ ไซรัส | "Flowers" |  โดจา แคต – "Paint the Town Red"  บิลลี ไอลิช – "What Was I Made For?"  โอลิเวีย โรดริโก – "Vampire"  เทย์เลอร์ สวิฟต์ – "Anti-Hero"  |  |
| 2025 | ซาบรินา คาร์เพนเทอร์ | "Espresso" |  บียอนเซ่ – "Bodyguard"  ชาร์ลี เอ็กซ์ซีเอ็กซ์ – Apple"  บิลลี ไอลิช – "Birds of a Feather"  แชปเพล โรน – "Good Luck, Babe!"  |  |
ศิลปินที่ได้รับรางวัลมากที่สุด

| --- | --- |
 4 รางวัล อะเดล:  2 รางวัล เอ็ด ชีแรน
ศิลปินที่ได้รับการเสนอชื่อเข้าชิงมากที่สุด

| --- | --- |
 5 การเสนอชื่อ เทย์เลอร์ สวิฟต์  บิลลี ไอลิช 4 การเสนอชื่อ อะเดล  เคลลี คลาร์กสัน  อารีอานา กรานเด 3 การเสนอชื่อ บียอนเซ่  จัสติน บีเบอร์  โดจา แคต  เลดีกากา  เคที เพร์รี:  2 การเสนอชื่อ ลิซโซ  บรูโน มาส์  พิงก์  โอลิเวีย โรดริโก  เอ็ด ชีแรน  แฮร์รี สไตลส์
แหล่งข้อมูลอื่น

Official website of the Grammy Awards
| ด ค กรางวัลแกรมมี สาขาขับร้องเพลงป็อปเดี่ยวยอดเยี่ยม |
| --- | --- |
2010s:  "ซัมวันไลก์ยู" – อะเดล (2011)  "เซตไฟร์ทูเดอะเรน" (การแสดงสด) – อะเดล (2012)  "โรยัลส์" – ลอร์ด (2013)  "แฮปปี" (การแสดงสด) – ฟาร์เรลล์ วิลเลียมส์ (2014)  "ทิงกิงเอาต์ลาวด์" – เอ็ด ชีแรน (2015)  "เฮลโล" – อะเดล (2016)  "เชปออฟยู" – เอ็ด ชีแรน (2017)  "โจแอนน์ (แวร์ดูยูธิงยูอาร์โกอิง?)" – เลดีกากา (2018)  "ทรูธเฮิร์ตส์" – ลิซโซ (2019) 
2020s:  "วอเตอร์เมลอนชูการ์" – แฮร์รี สไตล์ (2020)  "ไดเวอส์ไลเซินซ์" – โอลิเวีย โรดริโก (2021)  "อีซีออนมี" – อะเดล (2022)  "ฟาวเวอส์" – ไมลีย์ ไซรัส (2023) 
| ด ค กรางวัลแกรมมี |
| --- | --- |
 สาขา  ผู้ได้รับการเสนอชื่อชิงรางวัลแกรมมี  สถิติ  สถานที่  อีก็อต 
รางวัลพิเศษ:  รางวัลตำนาน  ศิลปินผู้ประสบความสำเร็จตลอดช่วงชีวิต  รางวัลผู้พิทักษ์  รางวัลแกรมมี่พิเศษ/ด้านเทคนิค  หอเกียรติยศ  บุคคลแห่งปีของมูซิแครส์ 
พิธีประกาศรางวัล:  1958  1959  1960  1961  1962  1963  1964  1965  1966  1967  1968  1969  1970  1971  1972  1973  1974  1975  1976  1977  1978  1979  1980  1981  1982  1983  1984  1985  1986  1987  1988  1989  1990  1991  1992  1993  1994  1995  1996  1997  1998  1999  2000  2001  2002  2003  2004  2005  2006  2007  2008  2009  2010  2011  2012  2013  2014  2015  2016  2017  2018  2019  2020  2021  2022  2023  2024 
ส่วนเกี่ยวข้อง:  พิพิธภัณฑ์แกรมมี 
แบ่งตามประเทศ:  สหรัฐ  อาร์เจนตินา  ออสเตรเลีย  ออสเตรีย  บราซิล  อังกฤษ  แคนาดา  จีน  คิวบา  ฝรั่งเศส  อินเดีย  ไอริช  อิตาลี  ญี่ปุ่น  มาลี  เม็กซิกัน  ไนจีเรีย  นิวซีแลนด์  เปรู  โปแลนด์  เซเนกัล  แอฟริกาใต้  สเปน 
 รางวัลแกรมมี  สถาบันการบันทึกเสียง อัลบั้มแห่งปี  บันทึกเสียงแห่งปี  เพลงแห่งปี  ศิลปินหน้าใหม่ยอดเยี่ยม 
อะเดลเป็นผู้รับรางวัลนี้คนแรก และได้รับรางวัลถึงสี่ครั้ง ชนะติดต่อกันสำหรับเพลง "Someone Like You" และการแสดงสดของ "Set Fire to the Rain" สำหรับ "Hello" และ "Easy on Me" ในปี ค.ศ. 2023
ลอร์ด คือผู้ชนะปี ค.ศ. 2014
เอ็ด ชีแรน เป็นผู้ชนะรวมสองสมัย
ลิซโซ เป็นผู้ชนะในปี ค.ศ. 2020
ออแรชนิก

| ออแรชนิก |
| --- | --- |
หมู่บ้าน
โรงเรียนในออแรชนิก
ออแรชนิก
พิกัด:  42°04′N 26°22′E﻿ / ﻿42.067°N 26.367°E﻿ / 42.067; 26.367
ประเทศ:  บัลแกเรีย
แคว้น: ฮัสกอวอ
เทศบาล: ตอปอลอฟกราด
ประชากร (2024)
 • ทั้งหมด: 451 คน
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
ออแรชนิก (บัลแกเรีย: Орешник; กรีก: Καραϊς Karais หรือ Καρυές Karyes) เป็นหมู่บ้านในเทศบาลตอปอลอฟกราด แคว้นฮัสกอวอ ประเทศบัลแกเรีย
แหล่งข้อมูลอื่น

เว็บไซต์หมู่บ้าน เก็บถาวร 2016-03-06 ที่ เวย์แบ็กแมชชีน
ธัมมวิจยะ

ธัมมวิจยะ (ธัมมะวิจะยะ) คือ การหาความจริง มี 3 อย่างคือ
สุตธรรมวิจย การหาความจริงจากการรับมาจากผู้อื่น เช่นฟังมา อ่านหนังสือมา ข้อดีคือได้ง่าย ข้อเสียสิ่งที่รู้มาอาจไม่จริง เชียงใหม่อาจไม่ได้อยู่ทิศเหนือของประเทศไทยก็ได้
จินตธรรมวิจย การหาความจริงจากการคิด เช่นเห็นเก้าอี้ ลอยน้ำได้ เก้าอี้อีกอันเป็นไม้ย่อมลอยน้ำ ได้เหมือนกัน ข้อเสีย กลไกทางตรรกศาสตร์มีข้อจำกัด คือ เช่น ไม่มีกิเลสคือพระอรหันต์ ก้อนหินไม่มี กิเลส ก้อนหินคือพระอรหันต์ สิ่งที่ใส่ดอกไม้คือแจกัน เอากะละมังใส่ดอกไม้ กะละมังคือแจกัน เป็นต้น ข้อดีคือไว ไม่ต้องพิสูจน์มาก ข้อเสียคืออาจผิดพลาด
ภาวนาธรรมวิจย ภาวนาแปลว่าทำให้เกิดมีเกิดเป็น หมายถึงการหาความจริงจากการทดลอง เช่น เอานิ้วจิ้มน้ำแข็งจะรู้สึกเย็น ทดลองกี่ครั้งก็เหมือนเดิม ข้อดีคือแน่นอนถูกต้อง ข้อเสียคือช้าถ้าจะทำทุกเรื่อง ดังนั้นเราจึงควรต้องใช้ทั้ง 3 อย่างร่วมกันในแต่ล่ะกรณี
อรรถชัย แฟร์เท็กซ์

อดีตนักมวยไทยระดับอาชีพชาวไทย
| อรรถชัย แฟร์เท็กซ์ |
| --- | --- |
อรรถชัยใน พ.ศ. 2559
เกิด: พรศักดิ์ บุญรัตน์ 29 พฤษภาคม พ.ศ. 2523 (44 ปี) อำเภอรัตนบุรี จังหวัดสุรินทร์ ประเทศไทย
ชื่ออื่น: อรรถชัย ป.ยศนันท์ อรรถชัย ป.สำราญชัย อรรถชัย น.ศรีผึ้ง ซ้ายเทวดา
สัญชาติ: ไทย
ส่วนสูง: 169 ซม.
น้ำหนัก: 60.0 กก. (132.3 ปอนด์; 9.45 สโตน)
รูปแบบ: มวยไทย
ท่ายืน: เซาต์พอล
ช่วงปี: พ.ศ. 2537–2554

สถิติคิกบอกซิง/มวยไทย
คะแนนรวม: 200
ชนะ: 180
แพ้: 15
เสมอ: 5
 
ข้อมูลล่าสุด ณ วันที่: 1 มกราคม พ.ศ. 2560
พรศักดิ์ บุญรัตน์ (29 พฤษภาคม พ.ศ. 2523 – ) หรือที่รู้จักกันในชื่อ อรรถชัย แฟร์เท็กซ์ เป็นอดีตนักมวยไทยระดับอาชีพชาวไทย เขาเป็นอดีตแชมป์ซูเปอร์แบนตัมเวตสนามมวยเวทีลุมพินี ด้วยการชกมวยไทยระดับอาชีพ 200 ครั้ง และมีสถิติการชนะ 90 เปอร์เซ็นต์ (ชนะ 180 แพ้ 15 เสมอ 5) ซึ่งเขาได้รับการโหวตให้เป็นนักสู้ที่ยิ่งใหญ่ที่สุดคนหนึ่งในยุคของเขาโดยสื่อไทย
เขาเป็นครูสอนมวยไทยที่ได้รับการรับรองจากค่ายแฟร์เท็กซ์ในประเทศไทย รวมถึงเคยสอนในยิมต่าง ๆ ที่ประเทศไทย, อเมริกา และสิงคโปร์ ปัจจุบัน เขาเปิดยิมของตัวเองในประเทศไทย ที่ชื่อว่าอรรถชัยมวยไทยยิม
ประวัติ > ชีวิตตอนต้น

อรรถชัยเกิดที่หมู่บ้านยากจนในอำเภอรัตนบุรี จังหวัดสุรินทร์ มวยไทยจึงเป็นวิธีที่เขาสามารถหาเงินกลับบ้านเพื่อครอบครัวของเขา เขาเริ่มฝึกตั้งแต่อายุ 8 ขวบ ครอบครัวของอรรถชัยดำเนินชีวิตด้วยมวยไทย และไชยา ส.สุภาวรรณ ลูกพี่ลูกน้องของเขาก็เป็นแชมป์สนามมวยเวทีลุมพินีเช่นกัน เมื่ออรรถชัยอายุได้ 12 ปี พ่อแม่ของเขาไม่สามารถส่งเสียเลี้ยงดูลูกทั้ง 4 คนได้อีกต่อไป เมื่ออรรถชัยชนะทุกไฟต์ที่บ้านเกิด ลูกพี่ลูกน้องของเขาได้เห็นศักยภาพในตัวเขาจึงตัดสินใจพาเขามาฝึกที่กรุงเทพที่ ป.สำราญชัย ค่ายมวย เพื่อให้เขาได้รับสภาพแวดล้อมในการฝึกซ้อมที่ดีขึ้น และลดภาระทางการเงินของครอบครัว
ประวัติ > ทะยานขึ้นสู่อันดับต่าง ๆ

ขณะอยู่ที่กรุงเทพ อรรถชัยฝึกอย่างหนักและต่อสู้ได้อย่างยอดเยี่ยม ความปรารถนาที่จะเอาชนะในไม่ช้าก็ทำให้เขากลายเป็นดาวรุ่งในการเลื่อนตำแหน่งศึกวันทรงชัย อรรถชัยต่อสู้จนถึงระดับสูงสุดในสนามมวยราชดำเนินและลุมพินี ตลอดจนต่อสู้กับนักมวยไทยที่ยิ่งใหญ่ที่สุดในยุคของเขาหลายคน ทั้งแสนชัย ส.คิงสตาร์ หรือแสนชัย พี.เค.แสนชัยมวยไทยยิม, สามกอ เกียรติมนต์เทพ, ขุนพินิจ เกียรติตะวัน, อนุวัฒน์ แก้วสัมฤทธิ์, นำศักดิ์น้อย ยุทธการกำธร, ลําน้ํามูล ส.สุมาลี, เฉลิมพล, เทอดเกียรติ, ก้องพิภพ, นพรัตน์, สกัดเพชร และเพชรมั่นคง
ประวัติ > การเปลี่ยนแปลงสู่มวยสากล

เมื่ออายุ 23 ปี อรรถชัยเปลี่ยนมาชกมวยสากล ภายใต้การนำของสมรักษ์ คำสิงห์ ผู้เป็นนักกีฬาไทยคนแรกที่ได้เหรียญทองโอลิมปิก ทั้งนี้ อรรถชัยได้ลงแข่งชกมวยหลายรายการ โดยเฉพาะสมาคมกีฬามวยสมัครเล่นแห่งประเทศไทย ในพระบรมราชูปถัมภ์ ซึ่งเขาได้เป็นแชมป์ ตลอดจนเป็นตัวแทนของสำนักงานตำรวจแห่งชาติในการแข่งมวยสากลชิงถ้วยพระราชทานคิงส์คัพ โดยได้รับเหรียญเงิน
ประวัติ > การต่อสู้ในระดับนานาชาติ

เมื่ออรรถชัยอายุ 26 ปี เขาถูกซื้อตัวโดยค่ายแฟร์เท็กซ์ที่มีชื่อเสียงระดับโลก เพื่อกลับมาชกมวยไทยอีกครั้ง โดยนอกจากการฝึกกับอรรถชัยแล้ว ยังมีนักมวย เช่น แก้ว แฟร์เท็กซ์, ยอดแสนไกล แฟร์เท็กซ์ และนฤพนธ์ แฟร์เท็กซ์ ที่เติบโตจนกลายเป็นดาวเด่นของค่ายมวยแฟร์เท็กซ์ ณ พัทยา โดยอรรถชัยได้เป็นตัวแทนของแฟร์เท็กซ์และชนะการชกหลายครั้งในประเทศฝรั่งเศส, สหรัฐ และญี่ปุ่น ซึ่งเขาชนะการชกทั้งหมด 180 ครั้งจากการชกระดับอาชีพ 200 ครั้ง
ประวัติ > ชีวิตหลังการต่อสู้

อรรถชัยเลิกชกมวยเมื่ออายุ 31 ปีเพื่อผันตัวมาเป็นครูสอนมวยไทยเต็มเวลา เขาเข้าร่วมขนมต้มยิม ประเทศไทย ครั้งแรก ในฐานะผู้ฝึกสอนช่วยเหลือในการฝึกซ้อมของบรรดานักต่อสู้ จากนั้น เขาได้รับเชิญไปทำงานที่แทมปามวยไทยยิม ซึ่งเป็นบริษัทในเครือของขนมต้มยิมในรัฐฟลอริดา กระทั่งใน พ.ศ. 2554 อรรถชัยได้รับการทาบทามโดยอีวอลฟ์มิกด์มาร์เชียลอาตส์ (ประเทศสิงคโปร์) ซึ่งเป็นยิมสอนศิลปะการต่อสู้ที่ใหญ่ที่สุดแห่งหนึ่งในทวีปเอเชีย โดยอรรถชัยได้ทำงานร่วมกับผู้ฝึกสอนแชมป์โลกคนอื่น ๆ ของอีวอลฟ์มิกด์มาร์เชียลอาตส์เป็นเวลา 4 ปี ใน พ.ศ. 2558 อรรถชัยลาออกและเข้าร่วมไทรเฟกตามิกด์มาร์เชียลอาตส์ในฐานะครูสอนมวยไทย และเป็นผู้นำทีมแข่ง กระทั่งปัจจุบัน อรรถชัยเปิดยิมของตัวเองในประเทศไทยในชื่ออรรถชัยมวยไทยยิม
จักษุ (ศาสนาพุทธ)

จักษุ หรือ จักขุ ในทางพระพุทธศาสนา มีความหมายสองประการ คือ
มังสจักขุ ได้แก่ นัยน์ตาเนื้อใช้มองดูสิ่งต่าง ๆ ได้ เช่น นัยน์ตาของสัตว์ทั้งหลาย
ปัญญาจักขุ ได้แก่ ความสามารถในการรู้เรื่องต่าง ๆ ด้วยปัญญา คือ เป็นการรู้ได้ทางใจ ไม่ใช่รู้ได้ด้วยนัยน์ตา
ปัญญาจักขุ

ในทางพระพุทธศาสนาแสดงไว้เป็นห้าชนิด คือ
พุทธจักขุ หมายถึง ญาณปัญญาของพระสัมมาสัมพุทธเจ้า ที่หยั่งรู้ในอัธยาศัยของสัตว์โลกทั้งปวงได้ เรียกว่า อาสยานุสยญาณ และญาณปัญญาที่สามารถรู้ นามอินทรีย์ของสัตว์ทั้งหลาย ว่ายิ่งหรือหย่อนเพียงใด ที่เรียกว่า อินทรียปโรปริยัตติญาณ
สมันตจักขุ หมายถึง ญาณที่สามารถรอบรู้สิ่งทั้งหลายทั้งปวง ทั้งบัญญัติและปรมัตถธรรม ที่เรียกว่า สัพพัญญุตญาณ
ญาณจักขุ หมายถึง ญาณปัญญาที่ทำให้สิ้นอาสวกิเลส เรียกว่า อรหัตมรรคญาณ หรือ อาสวักขยญาณ
ธรรมจักขุ หมายถึง ญาณปัญญาของพระอริยบุคคลเบื้องต่ำทั้งสาม คือ พระโสดาบัน พระสกทาคามี พระอนาคามี
ทิพพจักขุ หมายถึง ญาณปัญญาที่สามารถรู้เห็นสิ่งต่าง ๆ ที่อยู่ไกลแสนไกล ได้อย่างละเอียด ด้วยอำนาจของ สมาธิจิต ที่เรียกว่า อภิญญาสมาธิ
ปัญญาจักขุห้าประการนี้ สมันตจักขุ พุทธจักขุ ย่อมมีได้แต่เฉพาะพระสัมมาสัมพุทธเจ้าเท่านั้น ส่วนปัญญาจักขุที่เหลืออีกสามประการ ย่อมเกิดแก่ พระอริยบุคคลอื่น ๆ หรือฌานลาภีบุคคล ที่ได้ทิพพจักขุญาณ ตามสมควรแก่ญาณ และบุคคล
ปัญญาจักขุ 5 มังสจักขุ 1 รวมเป็น 6 จึงเรียกกันสั้น ๆ ว่า จักขุ 6
จักขุ 5 ยังหมายถึง พระจักษุอันเป็นสมบัติของพระผู้มีพระภาคเจ้า ได้แก่ มังสจักขุ ทิพพจักขุ ปัญญาจักขุ พุทธจักขุ สมันตจักขุ
ในประวัติของอริยบุคคล ธรรมจักขุ ใช้คำว่า "ดวงตาเห็นธรรมอันปราศจากธุลี ปราศจากมลทิน" บ้าง "ธรรมจักษุอันปราศจากธุลี ปราศจากมลทิน" บ้าง
ในพจนานุกรมพุทธศาสน์ บรรยายไว้ว่า ดวงตาเห็นธรรม คือ ปัญญารู้เห็นตามความจริงว่า สิ่งใดก็ตามมีความเกิดขึ้นเป็นธรรมดา สิ่งนั้นทั้งปวง ล้วนมีความดับไปเป็นธรรมดา ธรรมจักษุโดทั่วไป เช่นที่เกิดแก่ท่านโกณฑัญญะ เมื่อสดับธรรมจักร ได้แก่ โสดาปัตติมรรค หรือโสดาปัตติมัคคญาณ คือ ญาณที่ทำให้เป็นโสดาบัน
ภาวะเสมอภาคของอำนาจซื้อ

จีดีพีต่อหัว (พีพีพี) ในปี ค.ศ. 2014
ภาวะเสมอภาคของอำนาจซื้อ (อังกฤษ: purchasing power parity, PPP) หรือ ประสิทธิผลของเงิน เป็นค่าค่าหนึ่งที่เกิดจากการประมาณทางเทคนิคโดยใช้ทฤษฎีเศรษฐศาสตร์เพื่อคำนวณหาระดับการบริโภคสินค้าและบริการในแต่ละประเทศ โดยใช้ราคาสินค้าและบริการในสหรัฐอเมริกาเป็นฐานในการคำนวณ และแสดงผลในสกุลเงินดอลลาร์สหรัฐ
ในบริบทของจีดีพี

จีดีพีแบบความเสมอภาคของอำนาจซื้อ จะสะท้อนว่าประเทศนั้น ๆ ได้ผลิตสินค้าและบริการรวมกันมากน้อยแค่ไหนหากใช้ราคาสินค้าและบริการในสหรัฐอเมริกาเป็นฐานในการคำนวณ อาทิ ประเทศไทยผลิตน้ำตาลในหนึ่งปีได้หนึ่งแสนตัน การคำนวณแบบ PPP จะไม่สนว่าหนึ่งแสนตันนี้จะจำหน่ายในประเทศและส่งออกได้เงินเป็นจำนวนเงินเท่าไหร่  แต่เราจะสนว่าราคาน้ำตาลในสหรัฐอเมริกาเป็นเท่าไหร่แล้วจึงนำราคานั้นมาคำนวณมูลค่า ก็จะได้เป็น PPP จากภาคอุตสาหกรรมน้ำตาลของไทย
ดังนั้นจีดีพีแบบอำนาจซื้อจะสะท้อนอำนาจการบริโภคหรือชีวิตความเป็นอยู่ได้ดีกว่าจีดีพีแบบตัวเงิน ประเทศกำลังพัฒนา มักจะมีจีดีพี (พีพีพี) สูงกว่าจีดีพี (ตัวเงิน) อาทิ
| ประเทศ | จีดีพีต่อหัว (ตัวเงิน) | จีดีพีต่อหัว (พีพีพี) | อัตราทด |
| --- | --- | --- | --- |
| อินเดีย | 1,630 ดอลลาร์สหรัฐ | 5,833 ดอลลาร์สหรัฐ | 3.58 |
| ไทย | 5,560 ดอลลาร์สหรัฐ | 14,660 ดอลลาร์สหรัฐ | 2.63 |
| แอฟริกาใต้ | 6,477 ดอลลาร์สหรัฐ | 13,046 ดอลลาร์สหรัฐ | 2.01 |
| สหรัฐอเมริกา | 54,598 ดอลลาร์สหรัฐ | 54,598 ดอลลาร์สหรัฐ | 1.00 |
| เดนมาร์ก | 60,634 ดอลลาร์สหรัฐ | 44,862 ดอลลาร์สหรัฐ | 0.74 |
จากข้อมูลข้างต้น จะพบว่า แอฟริกาใต้มีรายได้ตัวเงินต่อหัวสูงกว่าประเทศไทย แต่กลับมีอำนาจซื้อต่อหัวต่ำกว่าไทย ซึ่งสามารถสะท้อนได้ว่า "ในประเทศไทยสามารถใช้เงินในจำนวนที่น้อยกว่าเพื่อบริโภคสินค้าและบริการที่มากกว่าในประเทศแอฟริกาใต้" และเมื่อพิจารณาอัตราทดแล้ว (อำนาจซื้อต่อหัว/รายได้ตัวเงินต่อหัว) จะพบว่า ในบรรดาห้าประเทศนี้ ชาวอินเดียสามารถใช้เงินได้มีประสิทธิผลมากที่สุด (สินค้าและบริการมีราคาถูกที่สุด) ในขณะที่ชาวเดนมาร์กนั้นมีราคาสินค้าและบริการแพงที่สุด
ออแตลปาร์ตีกูว์ลีเย

ออแตลเดอซูบีซ (hôtel de Soubise) ในกรุงปารีส
ออแตลปาร์ตีกูว์ลีเย (ฝรั่งเศส: hôtel particulier, ออกเสียง: [ɔtɛl paʁtikylje]) เป็นบ้านพักอาศัยในเขตเมืองแบบหนึ่งที่มีขนาดใหญ่โตและตกแต่งอย่างหรูหรา พบได้ในประเทศฝรั่งเศส (รวมทั้งเบลเยียมด้วย) คำว่า hôtel นั้นมาจากภาษาอังกฤษในยุคกลางว่า "inn" ที่หมายถึงที่พักอาศัยในเขตเมืองของขุนนางหรือชนชั้นสูง ซึ่งในจะปัจจุบันจะเหลือการใช้งานเพียงแค่ "Inn of Court" ในประเทศอังกฤษ คำว่า particulier หมายความว่า "ส่วนบุคคล" หรือ "ส่วนตัว" ซึ่งในประเทศฝรั่งเศสนั้นมักจะเป็นที่พักขนาดใหญ่ (คฤหาสน์) ที่สร้างขึ้นเพื่อขุนนาง คหบดี หรือเป็นที่ประทับของสมาชิกราชวงศ์ รวมทั้งเจ้าชายสืบสายพระโลหิตในช่วงคริสต์ศตวรรษที่ 18
ลักษณะของที่พักอาศัยแบบนี้จะต่างจากบ้านทั่วไปที่มักจะเป็นแถวและมีกำแพงติดกันทั้งสองด้านและมักจะหันหน้าเข้าถนนหลักเสมอ แต่ออแตลปาร์ตีกูว์ลีเยมักจะเป็นบ้านที่มีบริเวณสวนโดยรอบ และมักจะอยู่ในบริเวณสวน หรือถูกห้อมล้อมด้วยสวน มีทางเข้าใหญ่ด้านหน้า และถนนซึ่งนำมาสู่ตัวบ้าน ซึ่งบริเวณนั้นมักจะมีสนามเกียรติยศ และสวนอยู่ด้านหลัง
ออแตลปาร์ตีกูว์ลีเยพบได้ในเมืองใหญ่ของฝรั่งเศส อาทิ ปารีส, บอร์โด, อาลบี, อาวีญง, ลียง, น็องซี, รูอ็อง, แรน, ทรัว และตูลูซ เป็นต้น ในปารีสสมัยปัจจุบันสามารถพบได้ถึง 400 แห่ง
ตัวอย่าง

ตัวอย่างสำคัญของออแตลปาร์ตีกูว์ลีเยที่พบในกรุงปารีส:
Hôtel Salomon de Rothschild
Hôtel Lambert
Hôtel Matignon
Hôtel de Sens
Hôtel de Rambouillet
Hôtel Biron
Hôtel d'Evreux
Hôtel de Cluny
Hôtel Carnavalet
Hôtel de Salm
Hôtel Grimod de La Reynière
Hôtel Jacquemart-André
Hôtel de Marigny
Hôtel de Lauzun
Hôtel de Beauvais
ในเมื่องอื่น ๆ
Hôtel d'Assézat ในตูลูซ
Hôtel de Blossac ในแรน
ดูเพิ่ม

อาคาร
ปราสาท
พระราชวัง
| --- | --- |
 : สถานีย่อยประเทศฝรั่งเศส
ปารีส: Hôtel de Saint-Aignan (Musée d'art et d'histoire du judaïsme)
ตูลูซ: Hôtel d'Assézat
มหาอำนาจแห่งความลับ

| มหาอำนาจแห่งความลับ Fearless Whispers |
| --- | --- |

隐秘而伟大
ประเภท: สายลับ สงคราม แอคชั่น ชีวิต อาชีพ การเมือง
เขียนโดย: ผู เหว่ย (Pu Wei) หวง เชิน (Huang Chen)
กำกับโดย: หวัง เหว่ย (Wang Wei)
แสดงนำ: หลี่ อี้เฟิง (Li Yifeng)  จิน เฉิน (Jin Chen) หวัง หลงเจิ้ง (Wang Longzheng)
ประเทศแหล่งกำเนิด: จีน
ภาษาต้นฉบับ: จีนกลาง
จำนวนตอน: 51 ตอน (TV version)
การผลิต
สถานที่ถ่ายทำ: เซี่ยงไฮ้ ประเทศจีน
ความยาวตอน: 45 นาที
บริษัทผู้ผลิต: Mango Studios  Give Me Five Culture  Innovation Media Power  Shine Asia Mango TV
ออกอากาศ
เครือข่าย: CCTV-8
ออกอากาศ: 6 พฤศจิกายน ค.ศ. 2020 (2020-11-06) – 1 ธันวาคม ค.ศ. 2020 (2020-12-01)
Fearless Whispers (จีน: 隐秘而伟大; พินอิน: Yǐnmì ér wěidà; อังกฤษ: Fearless Whispers, Secret and Great) ไฟนอลลิสต์รางวัลละครยอดเยี่ยม แมกโนเลียอวอร์ด เป็นซีรีส์ชื่อดังออกอากาศซ้ำมากกว่า 100 ครั้ง แนวพีเรียดอิงประวัติศาสตร์ วงการตำรวจสายลับ ยุคต้นสาธารณรัฐของจีน นำแสดงโดย หลี่ อี้เฟิง, จิน เฉิน และ หวัง หลงเจิ้ง ออกอากาศครั้งแรกในวันที่ 6 พฤศจิกายน - 1 ธันวาคม 2020 เวลา 19.30 น. ทางช่อง CCTV-8 ในส่วนของประเทศไทย WeTV ได้ลิขสิทธิ์ออกอากาศทางดิจิตอล
เรื่องย่อ

หลังชนะสงครามต่อต้านญี่ปุ่น ยุคที่การเมืองการปกครองของจีนเต็มไปด้วยคลื่นใต้น้ำ  กู้ เย่าตง (Li Yifeng) บัณฑิตกฎหมายจบใหม่ชั้นหัวกะทิ เลือกสอบเข้าเป็นตำรวจสืบคดีอาญาตามที่ใฝ่ฝัน เขาเริ่มทำงานด้วยอุดมการณ์แรงกล้า แต่ด้วยความที่ยังอ่อนต่อโลก ไร้ประสบการณ์ มีมุมมองเชิงอุดมคติในการแบ่งแยกขาวและดำ เขาจำต้องพบกับความเจ็บปวดเมื่อก้าวเข้าสู่โลกแห่งความเป็นจริง รับรู้ว่าโลกไม่ได้สวยงามอย่างที่คิด และเขาไม่สามารถมองสิ่งต่าง ๆ ได้จากมุมมองเดียว ความเถรตรง บางครั้งนอกจากจะไม่มีประโยชน์แล้ว ยังมีแต่จะทำให้สถานการณ์แย่ลง เมื่อต้องตกอยู่ท่ามกลางสงครามการเมืองระหว่างคอมมิวนิสต์และก๊กมินตั๋งที่ปะทุขึ้น ด้วยความช่วยเหลือจาก เซี่ย จี้เฉิง (Wang Longzheng) และ เสิ่น ชิงเหอ (Jin Chen) เขาเลือกที่จะเดินเข้าสู่เส้นทางสีเทา เพื่อการปฏิวัติ
นักแสดง > นักแสดงนำ

| 0 | 1 | 2 |
| --- | --- | --- |
| นักแสดง | บทบาท | ลักษณะตัวละคร |
| หลี่ อี้เฟิง Li Yifeng | กู้ เย่าตง Gu Yaodong  | ชายหนุ่มใสซื่อ จิตใจดี เกิดและเติบโตในตรอกเล็ก ๆ ในเซี่ยงไฮ้ เป็นศูนย์กลางความรักความภาคภูมิใจของครอบครัว เรียนจบมหาวิทยาลัย และสอบเข้าเป็นตำรวจอย่างที่ฝัน ยึดมั่นในอุดมการณ์ มองโลกในแง่ดี จนดูเหมือนไม่ค่อยทันคน จึงถูกกลั่นแกล้งและเอาเปรียบอยู่เสมอ จนถึงจุดที่เขาเข้าใจอย่างถ่องแท้ว่า การยึดมั่นในบางสิ่งมากเกินไป มีแต่จะทำให้เขาเจ็บปวด และหลงลืมความตั้งใจแรกของตนเอง |
| จิน เฉิน Jin Chen | เสิ่น ชิงเหอ Shen Qinghe | หญิงสาวสายลับผู้ประสานงานองค์กรใต้ดิน ฉากหน้าเธอเหมือนคนธรรมดาที่บูชาเงิน แต่จริง ๆ แล้วเธอต้องจำต้องเก็บงำความรู้สึก และปิดบังตัวตนที่แท้จริงเพื่อภารกิจ เธอแฝงตัวเข้ามาอยู่ในบ้านของ กู้ เย่าตง เพื่อภารกิจบางอย่าง การได้ใกล้ชิดเขา และได้ฝ่าฟันช่วงเวลาลำบากด้วยกัน ทำให้เธอรู้สึกอ่อนไหว และกลายเป็นความรักในที่สุด |
| หวัง หลงเจิ้ง Wang Longzheng | เซี่ย จี้เฉิง Xia Jicheng | ผู้บัญชาการกองสืบสวนคดีอาญา หน่วย 2 สำนักงานตำรวจเซี่ยงไฮ้ เป็นคนที่ดูเหมือนง่าย ๆ แต่คาดเดายาก มีเบื้องหลังเป็นสายลับขององค์กรใต้ดิน เมื่อเขาได้รู้จักเด็กใหม่ใสซื่อ กู้ เย่าตง ก็เอ็นดูกลายเป็นทั้งครูทั้งเพื่อนให้กับเขา |
| หนิว จวิ้นเฟิง Niu Junfeng | เจ้า จื้อหย่ง Zhao Zhiyong | เพื่อนตำรวจรุ่นพี่ของ กู้ เย่าตง เป็นคนใจดี มีน้ำใจ คอยช่วยเหลือเย่าตงเสมอ แต่เขาเกิดในครอบครัวธรรมดา ทางเลือกของเขา จึงมักจะเป็นการอยู่ให้เป็น เพื่อรักษาตัวเองให้รอดเสมอ |
| ซือ ซือ Shi Shi | ติง ฟ่าง Ding Fang | นักเขียนอิสระสาวสวย หัวสมัยใหม่ ดาวรุ่งในวงการวรรณกรรม มีเบื้องหลังไม่ธรรมดา เธอประทับใจในความใจดี เป็นสุภาพบุรุษของ กู้ เย่าตง จนเกิดเป็นความรักที่เจ็บปวด |